
_START_ARTICLE_
Hugo Gerhard Ströhl
_START_PARAGRAPH_
Hugo Gerhard Ströhl (24. september 1851, Wels, Østrig – 7. december 1919, Mödling, Østrig) var en østrigsk heraldiker._NEWLINE_Hugo Gerhard Ströhl blev født i 1851 i Wels i Oberösterreich. Som dreng viste han kunstnerisk talent og blev optaget ved skolen for anvendt kunst i Wien (Kunstgewerbeschule des Österreichischen Museums für Kunst und Industrie). Efter sin afgangseksamen arbejdede han som lærer i tegning og maleri og åbnede et mindre grafisk atelier._NEWLINE_I 1890 udgav han en østrig-ungarsk våbenrulle indeholdende hundreder af by- og provinsvåbener, og i 1899 udgav han en heraldisk mønsterbog._NEWLINE_Ströhl udgav desuden en tilsvarende våbenbog for det kejserlige Tyskland og er desuden kendt for publikationer om den traditionelle japanske heraldik, mon.
_START_SECTION_
Galleri
_START_PARAGRAPH_
Eksempler på Ströhls arbejder: